tartuNLP/wikipedia-smugri-20251201 huggingface dataset:
Выль Монья (Пичи Пурга йӧрӧс)

Выль Монья (рочӧнжык Новӧй Монья) – Удмуртмуын, Пичи Пурга йӧрӧсын грезд. 
Татӧн олӧны удмурттэз, 400 морт кыным. Грездас эм пондӧтчан да шӧрӧт (9 классӧдз) школаэз, библиотека, челядь сад, клуб да кык магазин.
Посадмуӧн веськӧтланӧ да медматісь почта юкӧтӧ колӧ мунны Улын Юри посадӧ. Почта понда индексыс: 427826.
Иркут лапӧв

 Иркут лапӧв () — веськӧтлан юкӧт Рочмуын, Роч Федерация . Пырӧ Сибир федерал кытшӧ.
Канкарыс – Иркут. Иркутсянь Мӧскваӧдз – 5042 км, Владивостокӧдз — 4106 км ылына.
Иркут лапӧв – Рочмуас ыжда сьӧрті витӧт регион. 
Ӧння визиррезын Иркут лапӧлыс вӧлі лӧсьӧтӧм 1934' годӧ декаб 7' лунӧ, кӧр одззася Асыввыв Сибир ладорись торйӧтӧмась Иркут лапӧв, Асыввыв Сибир лапӧв (ӧння Байкалсай ладор) да Бурят АССР (ӧння Бурят Республика). Одзжык, 1926 воӧдз татӧн вӧлі Иркут губерния.
2008' восянь Иркут лапӧлӧ пырӧ кӧркӧся автономия – Усь Ордаись Бурят кытш.
География.
Иркут лапӧв куйлӧ Асыввыв Сибирын.
Амур лапӧв

 Амур лапӧв () — веськӧтлан юкӧт Рочмуын, Роч Федерация . Пырӧ Ылісь Асыввыв кытшӧ.
Канкарыс – Благовещенскӧй. Благовещенскӧйыс Мӧсквасянь 7 985 км ылына.
Амур лапӧлыс Роч канмуын токӧ 150 во мымда. 1858' годӧдз эна муэз вӧлӧмась Китайлöн. 
Медодз Амур лапӧвсӧ видзӧмась татöн 1858'—1922' воэзӧ. Сыбӧрын визиррез унаись вежсьылӧмась. Ӧння визиррезын Амур лапӧлыс вӧлі лӧсьӧтӧм 1932' октяб 20' лунӧ Ылісь Асыввыв ладор пытшкын, а 1948' август 2' лунсянь сія веськыта сулалӧ Роч Федерацияын. 
География.
Амур лапӧв куйлӧ Асыввыв Сибирын, Амур ю пӧлӧн. 
Лапӧлыскӧт межаасьӧны: Якутму ойвылын, Хабаров ладор асыввылын, Асъюралана Еврей лапӧв лунвыв-асыввылын, Байкалсай ладор рытвылын. Лунвылас Амур лапӧлыскӧт ордчӧн куйлӧ Китай отир республика
Отир.
Медваж отирыс Амур лапӧлас — ӧвӧнкиэз, кӧдна петӧмась тунгус-манджур вужись.
2002' годӧ отирӧс лыддикӧ Амур лапӧлын олӧмась 902 сюрс морт, ны коласын:
Чужанвуж сьӧрті тэчас 1959'—2002' воэзӧ:
Хабаров ладор

Хаба́ров ладор () — веськӧтлан юкӧт Рочмуын, Роч Федерация . Пырӧ Ылісь Асыввыв федерал кытшӧ.
Канкарыс – Хабаров, кытӧн 2009' годӧ олӧмась 578,6 сюрс морт. Быдсӧн ладорас отирыс олӧны миллионся унажык, но оліссезлӧн лыдыс пыр чинӧ.
Хабаров ладорыс – Рочмуас ыжда сьӧрті нёльӧт регион, этія рангын сія сулалӧ Тюмень лапӧв да Иркут лапӧв коласын. 
Роччез локтӧмась эна муэзӧ XVII вексянь да сэсся дыр вермасьӧмась китайсакӧт, кӧдналісь мырддьӧмась амурсайся муэз 1858' годӧ. Вӧлі аркмӧтӧмӧсь Амур лапӧв да Саридздын лапӧв. 1920'-1923' годдэзӧ муыс вӧлі с.ш. Ылісь Асыввыв республикаын, сыбӧрын Ылісь Асыввыв ладорын.
Хабаров ладорыс аркмис 1938' октяб 20' лунӧ, Ылісь Асыввыв ладорсӧ кыкӧ янсӧтікӧ (мӧд торыс – Саридздын ладор). Медодз Хабаров ладорыс вӧлі тӧдчӧмӧн ыджытжык, сэсся сыись сьӧрсьӧн-бӧрсьӧн торйӧтӧмась мукӧд муэз.
География.
Хабаров ладӧр куйлӧ Азияын, Роч Ылісь Асыввылын, Амур ю , Оката да Ниппон саридззез вадӧр пӧлӧн. 
Мувывторыс босьтӧ Роч муись 4,5 %, этӧ лоӧ 788 600 км². Ладорыс нюжалӧ 1 800 км, — 125—750 км ылына.
Ордчӧн Хабаров ладорыскӧт куйлӧны: ойвылын — Якутму да Магадан лапӧв, рытвылын — Асъюралан Еврей лапӧв да Амур лапӧв, а сідзжӧ Китай отир республика, лунвылас — Саридздын ладор.
Ойвыв-асыввывсянь да асыввывсянь Хабаров ладорсӧ миськалӧ Оката саридз, лунвыв-асыввывсяняс — Ниппон саридз. Асыввылас куйлӧ Сахалин , кӧда торйӧтӧм Хабаров ладорсянь Тотара да Невельскӧй . 
Хабаров ладорас лыддиссьӧны кынымкӧ ді, медся гырисьӧсь — Шантар муэз. Вадӧр визьыс быдӧссӧ — матӧ 2 500 км кузя, діэскӧт кӧ лыддьыны — 3 390 км кузя.
Медыджыт керӧс массиввез — Сихотэ Алинь, Сунтар Хаята, Джугджур, Бурея, Дуссэ Алинь, Ям Алинь. Медджуджыт йылыс — Берилл керӧс (2933 м), медлажмытыс — саридз вевдӧрын. 
Отир.
Медваж оліссез Хабаров ладорын — тунгус-манджур группаись отир: нанайез, наниэз, негдыэз, удэгеэз, ороччез, эвеннэз да эвенкиэз.
2002' годӧ отир лыддикӧ Хабаров ладорын адззисьӧмась 1 436 570 морт, ныись 694 210 айморт да 742 360 инька (лӧсялӧ 48,3 % да 51,7 %). Рочмуись унажык регионнэзся Хабаров ладорыс буржыка карсялӧм, 2002' во кежӧ кар кодь олан пункттэзын олӧмась 80,4 %, грезддэзын — 19,6 %. Хабаров — регионас медыджыт кар, кытӧн олӧ 583 сюрс морт (2002). Ыждаыс сьӧрті мӧд места босьтӧ Комсомольскӧй-на-Амуре, оліссес 281 035 морт. Ладорись 5 мӧдік карыс учӧтӧсь, а ӧтікыс — шӧрӧт ыжда.
Йӧзыслӧн шӧрӧт тшӧкыта 1,8 морт/км² гӧгӧр, ладорись ойвывся да шӧрӧт районнэзас сія не унажык 0,1—0,2 морт/км², эта лыдпасыс меддорись ойвылас кодь жӧ. Но лунвыласжык, буражык зорӧтӧм районнэзын отир олӧны топытжыка — 1-сянь 6  мортӧдз/км².
Чужанвуж сьӧрті тэчас (2002).
Отирыс Хабаров ладорас пыр чинӧ, мыля ваясьӧны этшажык нежели кулӧны.
Саридздын ладор

Сари́дздын ладор (рочӧнжык: Приморскӧй край) — Рочмуын, Роч Федерация . Пырӧ Ылісь Асыввыв федерал кытшӧ.
 — Владивосток, кытӧн 2010' годӧ олӧмась 592 морт. Быдсӧн ладорас олӧны отир невна не кык миллион. Унажыкыс олӧны каррезын — 75,4 %.
Саридздын ладорыс Роч токӧ 150 мымда. 1858' годӧдз эна муэз вӧлӧмась Китайлöн. Сэсся татӧн вӧліcӧ аркмӧтӧмӧсь Амур лапӧв да Саридздын лапӧв. 1920-1923 муыс вӧлі с.ш. Ылісь Асыввыв республикаын, сыбӧрын Ылісь Асыввыв ладорын.
Саридздын ладор ыс аркмис 1938' октяб 20' лунӧ, Ылісь Асыввыв ладорсӧ кыкӧ янсӧтікӧ (мӧд торыс – Хабаров ладор). 
География.
Ордчӧн Саридздын ладорыскӧт куйлӧны: — Хабаров ладор, — Китай отир республика, лунвыв-рытвылас — Корея отирлӧн демократ республика.
 да Саридздын ладорсӧ миськалӧ Ниппон саридз. Медыджыт курьяыс — Ыджыт Петра нима. Вадӧрыс курьяыслӧн бура вундалӧм да сысянь аркмӧны учӧтжык курьяэз: Амур, Уссури, Посьета, Стрелок, Восток.
Медкузь визьсӧ ладорӧттяс позьӧ нюжӧтны Туманнӧй ю уссёсянь Самарга ю усянінӧдз — сія лоӧ матӧ 900 км ылына. А медпаськыт инӧттяс, Уссури дорсяняс Ниппон саридзӧдз, лоӧ матӧ 280 км ылына.
 ӧтласа кузяыс 3000 км, ныись дорӧт 1500 км.
Саридздын ладорыс шӧрӧт да асыввыв муэзын сулалӧ керӧса массив Сихотэ Алинь, рытвылас куйлӧны Уссури да Ханкадор лажмытіннэз. йылыс ладорас Аник — 1933 метра вылына, сулалӧ ойвыв-рытвылын, самӧй Хабаров ладор бердын.
Медыджыт : Русскӧй, Путятина, Аскольд, Попова, Рикорда, Рейнеке, Ыджыт Пелис.
Лунвыв-рытвылын эм ыджыт Ханка ты. Сы кузя мунӧ визир Рочму да Китай коласын. 
Медыджыт ю Уссури, сылӧн петанін Снежнӧй керӧс покатын, Облачнӧй керӧссянь ойвыв-асыввылӧ.
Кад кытш.
Саридздын ладорын отир олӧны Владивосток кад сьӧрті. Сія куйлӧ Vladivostok Time Zone (VLAT)-ын, м.ш. Гринвич +11:00. Но асланыс кадныс кык часӧн вешшӧм, мыля Рочмуын пыртӧма декрет кад. Мӧсквакӧт неӧткодьыс +7, Кудымкарыскӧт +5.
Отир.
Чужанвуж сьӧрті тэчас.
2002' годӧ отирӧс лыддикӧ Саридздын ладорын олӧмась:
Медваж отир:
Мӧдіккез:
Камчатка ладор

Камчатка ладор () — юкӧт Рочмуын, Роч Федерация . Пырӧ Ылісь Асыввыв федерал кытшӧ.
Канкарыс — Петропавлов (Камчатка), кытӧн 2010' годӧ олӧмась 194,4 сюрс морт. Быдсӧн ладорас олӧны отир невна не джын миллион. 
Камчатка ладорсӧ лӧсьӧтӧмась 2007' юль 1' лунӧ, сэкся Камчатка лапӧв да Коряк АК ӧтлаӧтӧмӧн. 
Камчатка лапӧв, кӧдӧ аркмӧтӧмась 1932' октяб 20' лунӧ медодз Хабаров ладор пытшкын, 1956' январ 23' лунсянь олӧ веськыта Роч Федерация увтын.
Байкалсай ладор

Байка́лсай ладор () — веськӧтлан юкӧт Рочмуын, Роч Федерация . Пырӧ Сибир федерал кытшӧ.
Канкарыс — Чита, кытӧн 2010' годӧ олӧмась 309 сюрс морт. Быдсӧн ладорас олӧны миллион мортся невна унажык. 
Байкалсай ладорсӧ лӧсьӧтӧмась 2008' март 1' лунӧ, сэкся Чита лапӧв да Ага Бурят кытш ӧтлаӧтӧмӧн. А Чита лапӧлыс вӧлі аркмӧтӧм 1937' сентяб 26' лунӧ.
Бурятму

Буря́тму (, ) – бурят отирлӧн горт му, республика. Роч Федерация , пырӧ Сибир федерал кытшӧ. 
Канкарыс – Улан Удэ.
Асъюралӧм буряттэзлӧн лоис 1923’ май 30’ лунӧ, сэк аркмис Бурят-Монгол АССР, 1958 восянь – Бурят АССР.
Сахалин лапӧв

 Сахалин лапӧв () — веськӧтлан юкӧт Рочмуын, Роч Федерация ). Пырӧ Ылісь Асыввыв федерал кытшӧ.
Канкарыс – Южно-Сахалинскӧй. 
Рочму регионнэзісь токӧ Сахалин лапӧв быдсӧн куйлӧ вылын. Медпаськыта тӧдса діэc – ачыс Сахалиныс да Курилаэз
Сахалин лапӧлыс вӧлі лӧсьӧтӧм 1932' октяб 20' лунӧ Ылісь Асыввыв ладор пытшкын, 1938 восянь Хабаров ладорын, а 1947' январ 2' лунӧ сы дынӧ ӧтлаӧтісӧ Лунвыв Сахалин лапӧв, да сувтӧтісӧ веськыта Роч Федерация кипод увтӧ. 
География.
Сахалин лапӧв куйлӧ Азияын, Роч Ылісь Асыввылын, Ниппон да Оката саридззез дорын, Лӧнь океансянь рытвылас.
Лапӧлыс быдсӧн вылын. Медыджытыс — Сахалин куйлӧ материк пӧлӧн. Сы бердын эмӧсь кынымакӧ поснит діоккез: Монерон да Тюленя. Курила діэз нюжалӧны вӧснит лёдзӧн Камчатка кӧдж да Хоккайдо ді коласын. Этӧ 30 гыриськодь да уна поснит діоккез.
Асыввылас Сахалин лапӧвкӧт ордчӧн, материк вылас, куйлӧ Хабаров ладор, ойвылас — Камчатка ладор, лунвылас — Ниппон.
Кад кытш.
Сахалин лапӧлын отирыс олӧ кык кад кытшын:
Чукотка кытш

 Чукотка кытш нето Чукоткаись асъюралан кытш () — отирлӧн горт му, Роч Федерация . Пырӧ Ылісь Асыввыв федерал кытшӧ.
Канкарыс – Кагыргын. 
Чукотка кытшыс вӧлі лӧсьӧтӧм 1930' декаб 10' лунӧ медодз Камчатка лапӧв пытшкын, 1953' восянь вӧлі Магадан лапӧлын, кӧдаись сія петіс 1992' юль 16' лунӧ. Сэксянь кытшыс веськыта сулалӧ Роч Федерация кипод увтын. 
География.
Чукотка кытш куйлӧ Азия ойвыв-асыввыв помын, Роч Ылісь Асыввылас, Чукотка кӧджын да ордча дiэз вылын (Врангель, Айон, Ратманов да мук.). 
Ойвылас сія петӧ Асывыв Сибир да Чукотка саридззез дорӧ, лунвылас — Беринг саридз дорӧ. 
Асыввылас ордчӧн куйлӧ Якутму, лунвылас — Магадан лапӧв да Камчатка ладор. 
Рытвылас, Беринг вис сайын куйлӧ Америкалӧн Аляска штат.
Медыджыт юэз — Кагыргын (вожжес Майн, Белӧй, Танюрер), Омолон, Великӧй, Амгуэма, Ыджыт да учӧт Анюи.
Медпаськыт тыэз — Краснӧй, Эльгыгытгын, Пекульня. Эльгыгытгын тыыс — уникум, кӧдӧ туялікӧ позьӧ тӧдны, кытшӧм климат вӧлі му вылын уна сюрс во одзті. 
Кытшын эм вӧр-ва дорьянін Врангель ді вылын.
Климат.
Чукотка кытш унажыкнас куйлӧ Ойвыв полюс кытш сайын. Сійӧн и климатыс татӧн лёк, субарктикася, вадӧррезын – шӧркодь саридз климат, пытшкись районнэзын – континентвывся. Тöвся кад кыссьӧ 10 тӧлісь дырна. 
Январын шӧркодя овлӧ −15 °C-сянь −39 °C-ӧдз, юль коста +5 °C-сянь +10 °C-ӧдз. Енӧжваыс усьӧ 200—500 мм во сьӧрна.
Быдмассэз олан кад кытш лунвылас 80—100 лун. Быдлаын адззан пыр кын му.
Колана шедтассэз.
Чукотка кытшын эмӧсь быдкодь колана шедтассэз: мусир, мугаз, изшом, зарни, озісь, вольфрам, ртуть.
Медыджыт куйлассэз: 
Отир.
Чукотка кытшын олӧны 49,5 сюрс морт (2009). Отирыслӧн топыта шӧркодяс — 0,07 морт/км², карын оліссес — 66,4 % (2009). 1990' воэзӧ морт лыдыс чинӧма куимись, нетатіссез унаӧн мунісӧ да. Сыбӧрын лыдыс эзжык понды вежсьыны.
1939' восянь отирсö гижöтікö чужанвуж сьöрті тэчас кытшас вöлі сэтшöм (сюрс морт):
Янсалӧм.
Чукотка кытшын квать район да öтік каркытш.
Районнэз:
Кар кытш:
Веськӧтлан.
Чукотка кытшын юралö губернатор. Асъюралöм дырни губернаторрес вöлöмась куима. Медгора нимаыс — роч олигарх Абрамович Роман Аркадьевич. Чукотка кытшись öння губернаторсö, Копин Роман Валентиновичöс, кытшлöн дума бöрйис Рочму президент Д.А.Медведев вöзйöм сьöрті 2008' годö юль 13' лунö.
Оката саридз

Ока́та са́ридз () – Лӧнь океанлӧн тор Ойвыв Азия бердын. Ыждаыс — 1603 сюрс км². Саридз дорын куйлöны кык канму: Рочму да Ниппон.
Ним.
Оката саридз шусьö сідз Окат ю сьöрті, а окатыс эвен кыв вылын и лоö «ю». Роччез сыбöрын соралісö шуансö, да сідз аркмис ним Охотскöй морё. А одзжык морёсö шуöмась эшö Лам нето Ламскöй морё (эвенск. лам — «саридз»), а сідзжö Камчатка саридз. 
Ниппонса важынсянь шуöмась этö саридзсö Хоккай (北海) «Ойвыв морё». Но сійöн, мыля öні сідз шусьö мöд Ойвыв саридзыс, кöда тай Атлантика океан бердын, нія сетöмась Оката саридзыслö виль ним Охоцуку-кай (オホーツク海), кöдö нія аскодялöмась роч Охотскöй морё ним сьöрті.
Доррез.
Лӧнь океан бердiсь Октата саридзсӧ янсӧтӧны Курила діэз. Саридзыс лунвыв-рытвыв ладорын континент дынас матын куйлӧ Сахалин ді, кӧда торйӧтӧма континент бердiсь Тотара висӧн. Лунвыв-асыввылас Оката саридз дорö петö Хоккайдо ді. 
Курьяэз коласiсь ыджытжыккес ойвыв-асыввылын: Гижига курья да Пенжина курья, діэз коласiсь – Шантар муэз.
Асыввылын, Камчатка дынас, вадӧррес унажыксӧ лажмытӧсь, ойвыв-рытаылас крутӧсь да , судноэз сулалӧм понда лӧсьыт бухтаэз етшаӧсь. 
Пыдынаэз.
Медпыдынiннэсö адззöмась лунвыв акваторияын (3916 метраӧдз). Вадöр визьын ваыс 200 метрася не пыдынжык, а ойвывланьсянь Тотара висӧ пыранiнын 20 м пыдына и лажмытжык.
 овлӧны Оката саридз вылас ӧддьӧн вылынӧсь, буражыксӧ Пенжина бухтаын, кытӧн лэбтiсьлӧ 11 метраӧдз.
Климат.
Оката саридзлӧн ойвыв помыс куйлӧ Онега ты паськыта вылын, лунвыв помыс – Крым паськыта вылын. Но сёжӧ климатыс сьӧртi Оката саридзыс – полюс дорись бассейн.
Тӧвнас Оката саридз йысялӧ быдсӧн, кольччӧ кынмытӧг только шӧрыс, кытӧн нешоча овлан падмӧтӧны йыыслӧ аркмыны. Йыӧн вевттисьӧ нояб пондӧтчикӧ, оссьö – юнь пондӧтчикӧ. Но Шантар муэз дынын и ойвыв торын йыэс видзсьӧны юль шӧрӧдз.
Гожумнас нешоча овлӧны сук туманнэз, кӧдна шогмӧны кӧдзыт ва вевдӧрӧ шоныт ру павкӧмсянь. Оката саридзлӧн туманнэс ӧддьӧн бура падмӧтӧны судноэзлӧ ветлыны да самолёттэзлӧ лэбавны. Но Оката саридз весьтын куйлӧны аэролинияэз Хабаровсянь Камчатка вылӧ да Чукотка кӧдж вылӧ. Туманнэс мукӧд пырися сулалӧны недель-мӧдӧн. Шантар муэсӧ нельки сьӧкыт адззыны самолёт вылiсянь.
Шонтӧг режим да совпайыс.
Тӧвся кадӧ валӧн шонтӧгыс саридз вевдӧрын овлӧ −1,8-сянь 2,0 °C-ӧдз, гожумӧн шонтӧгыс лэбтісьӧ 10-18 °C-ӧдз.
Вевдӧрся слой увтын, 50-150 метра пыдынаын куйлӧ кӧдзыт ва колас, кӧдалӧн шонтӧгыс оз вежсьыв во сьӧрна да лоӧ −1,7 °C гӧгӧр.
Лӧнь океансянь Курила виссэзӧт локтӧны туан ваэз, кӧдна аркмӧтӧны пыдӧс весьтын ва массаэз температуранас 2,5 — 2,7 °C (топ пыдӧс бердын — 1,5-1,8 °C). Вадор районнэзын, кытчӧ петӧ уна ва юэзісь, ваыслӧн шонтӧгыс тӧвнас 0 °C гӧгӧр, гожумся кадӧ — 8-15 °C.
Совпайыс саридз вевдӧрас — 32,8—33,8 промилле. Шӧрись кӧдзыт слойын — 34,5‰. Пыдӧс бердын ваыс солассьӧм 34,3 — 34,4 ‰ мымда. Вадӧр районнэзын ваыс 30‰ сола. 
Кöзяйство.
Миян кадӧ Оката саридз вадöррес перыта осваивайтчӧны. Погоддя сьӧрын видзöтӧм понда керсьӧны радиостанцияэз да метеорология станцияэз.
Медыджыт порттэз: континент вылын — Магадан, Аян, Охотск (портпункт); Сахалин дi вылын — Корсаков, Курилаэз вылын — Северо-Курильск.
Ростов лапӧв

Ростов лапӧв () — веськӧтлан юкӧт Роч муын, Роч Федерация . 
Канкарыс – Ростов (Дон), кытӧн 2009' годӧ олӧмась миллионся унажык морт. Быдсӧн лапöлас отирыс олӧны нёль миллионся унажык, и оліссезлӧн лыдыс пыр содӧ. 
Ростов лапӧлыс аркмис 1937' годö сентяб 13' лунӧ, кöр Азов-Сьöдсаридз ладорись торйöтöмась кынымкö кытш.
География.
Ростов лапöлыс куйлö Рочму лунвылын.
Ордчöн Ростов лапöвкöт адззамö: асыввылын — Волгоград лапöв, ойвылын — Воронеж лапöв, лунвылын — Краснодар ладор, Ставрополь ладор да Калмык Республика, рытвылас — Украина.
Рытвыв-лунвылас Ростов лапöлыс петö Азов саридз дорö, кытчö усьö Дон ю. Сія и лоас татöн медыджыт ва туй. Доныслöн вож - Донец.
Отир.
Отирлöн лыд:
Йöзыслöн тшöкыта — 42,1 морт/км² (2009), карын оліссез — 66,9 % (2009).
Экономика.
Ростов лапöлісь медыджыт уджаиннэз:
Араб кыв

Араб кыв нето ( нето дженыта العربية) – Мушар вылын öтік ыджыт кыв, чужан кыв араб отирлöн. Пырö афразия увтырись семит группаö.
Араб кыв ислам религия сьöрті вежа кыв, эта кыв вылын Ен пö диктуйтöма, а Мухаммед пророк гижöма мусульманнэз понда (1 570 млн морт) вежа небöг Коран. 
Араб кыв вылын баитöны мам кыв вылын моз 240 миллион морт, эшö 50 миллионыс тöдöны сійö кыдз мöд кыв. Сія лоö каналан кылöн сэтшöм канмуэзын:
Каналан кыв: 
Диалекттэз.
Араббез олöны öддьöн паськыта. Сійöн араб кылын уна диалект. Отирыс, кöдна баитöны эна диалекттэз вылын не пыр вермöны öтамöднысö вежöртны. Но быдöс араб нациялöн эм öтласа лыддьöтан кыв.
Яснӧг (Сыктывдін район)

Яснӧг – посёлок Коми Республикаын, Сыктывдін районас. Ясгöг посадмулöн шöрин. Сія жö посадмуын посёлоккез Кемъяр, Метдін, Пöинга. 
Яснöгыс сулалö Сыктывдін район лунвыв-рытвылын, Выльгортсянь 63 км ылынаын да Сыктывкар кöрттуй станциясянь 70 км ылынаын. 
Отир.
2007 годö татöн олöмась 937 морт (2000 годö – 991 морт)
История.
Первуись Яснöг починок казьтывсьö 1916' годö. Сідзкö сія аркмис кöркö 1892' во бöрын. Сэк татöн вöлі сизим горт да оліс 21 морт. 
1926' во кежö починокас оліссес лоисö ни 69-а, а горттэс 16-я. 1933' годö татчö лöсьöтöмась «Выль Яснöг» колхоз. 1930' воэзö грездас вöлі 25 горт ни. Быдтöмась рудзöг, шогді, ид, анькытш. Колхозын вöлі 35 вöв да 40 мöс, 120 баля, порссез, öшкаэз. Быдтöмсö иньдöтлöмась Ягъюö да Ыбö. Яснöг сэк пырис Ягъю сельсоветö.
1930' воэзö ордчöн грездыскöт пондöмась лэптыны ыстöм отир понда посёлок Вöрью. Татöн олісö кулачитöм поляккез да украинса. 1939' вося гижöтöм дырни фиксируйтöм Межадор сельсоветісь Яснöг вöручасток, оліссес 95 морт.
Посёлок Яснöг осьтöм 1948' воын. 1954' годö татчö лöсьöтöмась торья сельсовет. 
Ыстöттэз.
Яснöг посадму йылісь
Выльгорт

Выльгорт – посад Коми Республикаын, Сыктывдін районлöн шöрин. Выльгортыс öтнас аркмöтö торья посадму: Выльгорт посадму. 
Олöны татöн 11 335 морт (2009). 
Сулалö посадыс Сыктыв ю дорын, Сыктывкарсянь 7 км ылынаын. Выльгорт лыддисьö асторья веськöтлан юкöтöн, но былись сія Сыктывкарлöн кодь ни. 
Посад чужис 1586' годö. 1929' воын сія лоис Сыктывдін районлö шöрин.
Янсалöм.
Выльгортын позьö янсöтны медшöр тор да Пичипашня, кытöн лоис кайфабрика бердын посёлок. Кыдз юксьö Выльгортас медшöр торыс позьö тöдны автобус сувтчаннэз сьöрті (Сыктывкарсянь Выльгортлань мунікö): 
Сэсся Выльгорт да кайфабрика коласын петö "ПМК" (сія жö "ГАИ"), а сыбöрын сувтчаннэз:
Уличаэз.
 туйыс Выльгортын Каликова Домна нима. Медшöрöт - Юбилей изэрд.
Отир.
2009 январын Выльгортын олöмась 11 335 морт. Куимöт торыс - томпöлöс, кöдна велöтчöны посадын.
Кыдз быдмис оліссезлöн лыд, туйö адззыны таблича сьöрті.
Экономика.
Выльгорт посадын керöны валёнкиэз, промышленнöя быдтöны горт кайез (унажыксö лэдзöны курöг кольттез да курöг яйись берся). 
Эмöсь сэтшöм уджаиннэз: 
Посадын поздісьöны:
Мобильниккез йитöны нія жö операторрез, кыдз и Сыктывкарын (ТЕЛЕ2, Билайн, Мегафон, МТС)
Сыктывкарланяс Выльгортысь ветлöны маршрута автобуссэз (маршруттэс 101,174).
Культура.
Выльгортын эм:
Сингажöтаннэз.
Медся тöдса архитектор посадас вöлі А. В. Холопов. Сы кипод увтын Выльгортас лöсьöтöмась кынымкö отласа мога керку. Медбасöкыс – татісь школалöн керку, кöдаын чорыт архитектурнöй виззез, фасад да посодзас синö чеччана орнамент, бытшöма бöрйöм строитчан материалыс – пу. 
Медшöр отаинын, Юбилей площадьын сулалö Ыджыт войнаын усьöм земляккезлö казьмöтан. Татöн жö эм фонтан.
Музыка школа одзын сулалö казьмöтан Налимов Семёнлö.
Мöд № школа дынын лöсьöтöм Муслун пос.
Гора нима отир.
Выльгорт посадын чужисö:
Лузса

Лузса () — коми отир, кöдна олöны Луз ю дорын да Лэт ю йылын. Лузсалöн олан муэз пырöны Коми Республикаись Луздор районö.
Луз дорын комиэз олöмась важынсянь, м.э. І сюрсво помсянь ни. Мöдік комиэзся одзжык нія шедöмась роч кипод увтö, перво Ростов-Суздаль князяинö, сыбöрын Мӧскваись княззез увтö. ХІІІ-ХІV веккезö Луз кывтытö локтöмась овны роч крессяна. Этноссэз торйöтан визьыс мунöма Спаспоруб погостöт. Му, кытöн кольччисö овны комиэз, роч сёртоккезын пондöмась шуны "Лузскöй Пермца"öн. Рочöн татісь комиэз шусьöны "пермяк"кезöн.
Сійöн, мыля лузса сы одза кöртасисö роччезкöт, ны культура да кöзяйство лоöмась бура неöткодьöсь ордча комиэз сьöрті. Татöн уна гöрöмась му, кöдзöмась шабді, быдтöмась порссез. Аскодяöсь вöлöмась промысёллэз, паськöм, орнамент. Керкуэз да мöдік стройба асмоза жö керöмась.
Антропология сьöрті лузсалöн ятка-кама сублапоноид тип. Отир баитöны луз-лэт диалект вылын, кöда бура неöткодь мöдік коми диалекттэз сьöрті.
Лузсаын позьö янсöтны кык группа: луздорса да лэтдорса.
Иньвенса

Иньвенса – коми отир, кöдна олöны Иньва ю бассейнын. Иньвенсалöн олан муыс куйлö Перем ладорись Коми кытшын, Кудымкар да Юсьва районнэзас.
Татісь комиэз торьясьӧны кык неыджыт чукӧр вылӧ, кӧдна олӧны Иньва кывтытын да Иньва катытын, баитöны кык диалект вылын. 
Кудымкар район пасьта да Юсьва район рытвылын олісь комиэзлӧн аскодьӧм басни да культура, ордча комиэз нійӧ шуӧны батюррезӧн. 
Иньвенса шедтӧмась сёянсӧ гӧрӧмӧн да кӧдзӧмӧн. Иньва ю пӧлӧн керкуэсӧ сувтӧтӧмась вит бокаӧсь, картавывсӧ абу вевттьывлӧмась. Керкуэсӧ лэбтӧны вӧлі невылына. Паськӧмсӧ вурлӧмась мурӧма да сьӧдрӧма пестрӧдись, вежалунся дубассэз вӧлӧмась набойнӧй дӧраись. Инькаэс новйӧмась юр выланыс шамшураэз. 
Коми иньвенса тӧдӧны космогония висьт сы йылісь, кыдз Ен да Куль аркмӧтісӧ мусӧ, висьтасьӧны Кудым Ош йылісь важся легенда.
Емватас

Емватас — коми отир, кöдна олöны Емва ю дорын. Емватаслöн олан му куйлö Коми Республикаись Емдін да Емва районнэзын.
Этія коми группа аркмöма Х-ХІV , кöр важжык оліссез (Емва культура, Эжва Перым) сорасьöмась Кама дорсянь локтöм коми йöзыскöт. XV-XVII нэммезö татчö сорасьöны и роч локтіссез. Этадз лоис сысянь, мыля таті Роч кан керöма туй Печораланьö, йöграö да самод муэзö, а сідзжö сысянь, мыля XVII нэмö татісь Сэрöгын пондöтöмась совшедтан. Шогмöмась роч оланіннэз.
Локтіссез шогья татöн аркмöма ассяма Емва диалект, асыввыв балты антропотип, квам да лов культураын уна мый босьтöма роччезлісь.
Удораса

Удораса () — коми отир, кöдна олöны Ву да Мозын ю йыввезын. Удорасалöн олан муэз куйлöны Коми Республикаись Удора районын.
Этія коми группа аркмöма ХІІІ-ХVІ . 
Медодз комиэз локтöмась Ву да Пиньöг дорö ХІІІ-ХVІ веккезö Эжва катытсянь, Мозын йылö ХVІ нэм одзза джынын Емвасянь. Ву да Пиньöг ладорын комиэз пантасьöмась рытвыв чудь отиркöт (волоксайся чудь, вепссэз), сорасьöмась ныкöт. Сысянь аркмöма ассяма коми группа Ву дорын (кытчö вуджисö овны и комиэз Пиньöгланись). Мозын йылын коми группаыс аркмöм, кöр татісь комиэз сорасьыштöмась роччезкöт да яраннэзкöт. Сійöн Мозынса мымдакö неöткодьöсь Ву комиэзкöт. 
ХVІІ-ХVІІІ веккезö Ву дорсянь сэтісь коми отир локтöмась Мозын ладорö да сорасьöмась татісёвöй комиэзкöт. Лоис консолидация да, ХІХ нэм кежö удораса пöртчöмась öтласа коми субэтносö асланыс удора диалектöн.
Антропология сьöрті удораса — чочкомсаридз да асыввыв балты типаöсь. Квам да лов культураын ассяма: уна мый босьтöм роч да вепс отирлісь:
öтмоза ныкöт вептöны керкуэз, серöтöны, керöны орнамент дмд. Советтэз вотöдз бура вöралöмась да чериалöмась. Паськöм да кöмкöт аскодяöсь жö.
Изьватас

Изьватас — коми отир, кöдна олöны Изьва да Печора юэз дорын, Ыджыт да Учöт тундраын, Обдорын да Кола кöджын. 
Изьватаслöн олан муэз пырöны Коми Республикаись Изьва да Печора районнэзö, Ускар кытшö, а этасся Яран да Ямал Яран кытшшезö и Мурман лапöлö.
Этногенез.
Этія коми группа пондöма аркмыны ХVІ , кöр Изьва дорын сорасисö Удорасянь да Емва дорсянь локтöм комиэз, Новгортсянь, Кардорсянь да Чилимдінсянь локтöм роччез да мымдышки яраннэз. Роччез да яраннэз öшисö комиэз коласын, мыйсянь татöр аркмöма ассяма изьва диалект, аскодя олан культура, торья антропотип. 
Субэтнос аркман шöрин вöлі Изьва катытын Ижемскöй слободкаланьын.
История.
Медодз татісь отирыс унажыксö вöралöмась да чериалöмась, етшаника уджалöмась му да видзöмась горт пода. XVIII-XIX веккезö, эна уджжез дынö содтісьö кöрвидзöм, кöда лоöма изьватас кöзяйствоын медассяма чертаöн. Кöррез видзиссезö пöртчикö комиэз пондöмась чожа босьтны аслыныс паськыт муэз тундра пасьта. Коми этнослöн мувывтор öдззöма бура содны. Кöр XIX нэм пондöтчикö комиэз олöмась токö Изьва пöлöн да матісь Печора районнезын, то сія жö век сьöрна нія босьтöны ас кипод увтö быдöс шöрöт Печора вожжезнас (Колва, Усва), овмöтчöны Ыджыт да Канин тундраэзö, вуджöны Кола кöджö да Об дорö, быддлаö аслыныс оланіннэз лöсьöтікö. 
Лыд.
1897 вося гижöтöм дырни, Печора уездын лыддьöмась 22 сюрс коми мортöс (невна не быдöнныс — Изьватас). А эшö 10 сюрс изьватассö адззöмась уездыс сайын. 1979 вося гижöтöм сьöрті Изьва да Усва районнэзын олöмась 27,8 сюрс морт комиэз, изьватас вужись эшö 18 сюрс коми морт вöлісö лыддьöмась мукöдлаын (Рытвыв Сибирын, Яран муэзын да кытöн да).
Культура да кöзяйство.
Кöрвидзöмыс талун медбура торйöтö изьватассö быдöс мöдік коми этногруппаэзісь. Нія кочуйтöны кöррезöн, кöть и оланіннэз озö енöвтö. Кöр кучикись нія вурöны кöмкöт да паськöм. Ветлöны нія нартаэзöн, кöррез дор уджалікö олöны чуммезын. 
Политика.
Изьватас лыддьöны бы асьнысö торья отирöн, да кыдз учöтлыда ойвывся народок мöдöны босьтны сьöм веськыта Мöсквасянь.
Нылöн эм организация Изьватас. Сыктывкарын лöсьöтöмась асланыс землячество.
Штиптар кыв

Штипта́р кыв нето алба́н кыв (асьныс шуöны Gjuha Shqipe /ˈɟuha ˈʃcipɛ/) - инд-европа кывгортісь йöз кыв, штиптар отирлöн мам кыв. Каналан кыв моз штиптар кывсö видзöны Штиприяын да Косовын.
Сыктылса

Сыктылса нето сыктывса () — коми отир, кöдна олöны Сыктыв ю пöлöн. 
Горт муэз.
Сыктылсалöн олан муэз пырöны Коми Республикаись Сыктывдін, Сыктыв да Койгорт районнэзö. Мукöд олан иннэз:
Этногенез.
Сыктыв дорын комиэз пондöмась овны важынсянь, нія дыр вöлöмась топыт йитöтын Кама ладорись комиэзкöт. ХV векся сёртоккезын Ужга дынісь комиэсö шуöны "сиряне". ХV-ХVІІ веккезö татчö унаöн локтöны виль йöз: роччез да Луз дорись комиэз. Роччез татöн лоисö унажык, кöр Кажымö лöсьöтöмась завод. 
Этногруппаэз.
Сыктыв ладорын коми отирлісь адззöны кык этногруппа:
Сыктыв йылын комиэз сідз-ту перем комиэз коласö ни пырöны, видзöтам кö нылісь кыв, памиллёэз да культураись мукöд деталлез.
Кыв.
Сыктылсалöн быд этногруппалöн эм аслас диалект:
Антропотип.
Антропологгез сьöрті татісь комиэз сублапоноид ятка-кама антропотипаöсь.
Памиллёэз.
Сыктылсалöн важся памиллёэз.
Шöрöт Сыктывланьын:
Вылісь Сыктывланьын:
Зюзьдінса

Зюзьдінса — коми отир, кöдна олöны Кама йыввезын, Киров лапӧлісь Зюзьдін (Афанасьева) районын. Рытвылынжык олісь комиэз коласын нія медматынӧсь Коми кытш дынӧ. Одзджык эта вӧлі Ятка губернияись Глазов уезд.
Этноним.
Зюзьдінса этноним лоис, натьтӧ, "Сюзьва" ю нимсянь, кӧда усьӧ Кама юӧ веськыт ладорсянь ("Зюзьдін" &lt; "Сюзь дін", дін кывлӧн вежӧртас лоӧ ‘уссё’). Этія ю уссё гӧгӧр, тыдалӧ, и олісӧ татісь комиэзлӧн важ ай-маммез.
Асьнысӧ татісь комиэз рочӧн шуӧны "пермянаӧн", да "пермянса зыряниннэзӧн", пермяккесӧ оз радейтӧ. 
Рочсялöм.
Уна век сьӧрна зюзьдінса олӧмась торйӧн коми этнос шӧриннэзсянь, ӧтлаын роччезкӧт. Сійӧн Зюзьдын комиэслӧн важынсянь лоӧма аскодьӧм рочсялӧм олан культура. Рӧдвуж отир дынсянь торйӧн олӧмыс, нация зоралӧмсянь да коми отирлӧн ӧтлаасьӧмсянь торьялӧм, Коми Республикаись комиэзкӧт экономика да культура йитӧттэзын етша пантасьлӧм, унажыксӧ и сорлаласӧ Зюзьдынісь комиэсӧ рочческӧт.
Лыд.
1950 воэзӧ Зюзьдын районас коми отир вӧлӧмась 7 сюрс гӧгӧр морт, 1970 гӧдӧ — 700 морт. А 2002 гӧд кежӧ татӧн кольдзчасӧ 351 коми морт, сы сьӧрті, кыдз быдсӧн районас олӧны 16 960 морт.
Этногруппаэз.
Зюзьдынісь комиэс баитан кыв да горт олан сьӧрті торйӧтчӧны кык чукӧр вылӧ. Ойвыв зюзьдинсаыс вачкисьӧны унажыксӧ Гайна гӧгӧрись пермяккезлань, лунвывсяэс — Иньва дорисьпермяккезлань.
Кыв.
Баитöны коми -зырянскӧй кыв лöн зюзьдінса диалект вылын.
Антропотип.
Антропологгез сьöрті татісь комиэз сублапоноид ятка-кама антропотипаöсь.
Фамиллияэз.
Этчинся зыояниннэс новйöны сэтшöм памиллёэз:
Ир кыв

Ир кыв нето гэл кыв (, ) — ир отирлöн кыв. Пырö инд-европа вужись кельт группаö. Этія кылыс Ирмуын каналан кыв.
Немеч кыв

Немеч кыв нето () — немеч отирлöн кыв. Пырö инд-европа вужись герман группаö. Немеч кывья канмуэзöн лыддисьöны Немечму, Австрия, Швейцарму, Лецебург да Лихтенштайн. Сэтöн, а сідзжö Белгияын этö каналан кыв.
Шинн фейн

Шинн Фейн ( «Асьным») — Ир Республикаын да Ойвыв Ирмуын партия, Ир Республикан Армиялӧн () политика бордыс.
Парма (газета)

Парма — Перем ладорись Коми кытшын газета. Петö Кудымкарын недель вылас куимись. Ыдждаыс 4-8 листбок. Тиражыс 4500-7300 экземпляр. 
Газетаыс сідз-ту роч, кöть öтпыр недель вылас сетöны öтік листбок комиöн («Коми говк»). 
История.
Газет лэдзöны Кудымкарын 1926' нояб 7' лунсянь. Перво шусис «Гöрись» и петіс роч кыв вылын, токö мукöд статьяэз да мичмöтан гижöттэз вöлісö комиöн. 1926'-1930' воэз сьöрна тиражыс содöма 500-сянь 3500 нумерöдз. 
1931' нояб 2' лунсянь газета пондіс шусьыны «Ленин туй вылöт». Коми кыв вылын тексттэз лоисö унажык, а 1936'-1938' годдэзö «Ленин туй вылöтыс» невна не быдсöн комисяліс, мыля роччез понда кутчисö лэдзны торья газета («За ленинскую национальную политику»). 1938' во помын, кöр роччез уськöтчисö Финму вылö, «Ленин туй вылöт» лоис роч, но сэсся бöра пондöмась лэдзны сійö кыкнан кыв вылын. 
1951' юнь 1' лунсянь Кудымкарас öтлаöтöмась коми да роч газетаэз «Ленин туй вылöт» да «Коми пермяцкöй колхозник». Нёль листбока газета («По ленинскому пути»/«Ленин туй вылöт») пондіс петны недель вылас витісь. Тиражыслісь учöтжык тор (800 экземпляр) печатайтöмась комиöн, а ыджытжыкö (4000 экземпляр) — рочöн. Пытшкöсыс вöлі öткодь. 
1958' годö коминас газетасö лэдзны дугдöмась. «По ленинскому путиас» токö шочыника сетыштлöмась коми статьяоккез да кывбуррез. 
1991' сентябсянь газета шусьö «Парма». Мукöдкоста материаллэз пондöмась сетны комиöн. Коми кывтö газетаын озö радейтö, мыля рочсялöм отир комиöн оз бы лыддьöт.
1997' восянь петö коми кыв вылын быднеделься содтöт. Перво коми содтöтыс шусис «Лымдорчача», сэсся «Коми говк». Коми текст лöсьöтісьöн вöлі Кольчурин Вась, 2009' годсянь — Дульцева Öрина. 2000' воэз пондöтчикö пондылöмась керны комиöн торья вкладка, но рочсялöм народыс пондöмась шупкавны вкладкасö ("асьныт пö лыддьöтö асланыт пон кыв вылас"), сійöн бöра ковсис керны «Пармаас» токö коми листбок.
2009' во помын газеталöн редакция видчис юраліссезкöт, мыля унавося редакторлö да сы туйö уджалісьыслö ковсис мунны.
Вӧрмӧс

Вӧрмӧс (сідзжӧ шуӧны йӧра) — вӧй пода, вожьясянгыжа . Медыджыт звир кӧр увтырын дай миян коми вӧррезын медгырись вӧрпи.
Ош

Ош нето миян ош () — ыджыт вӧй пода. Му вылас медвына да отир понда медлёк звиррез коласын.
Классификация сьӧрті пырӧ нимӧтчиссез классӧ, лёквиррез чукӧрӧ, ош котырӧ, ош увтырӧ. 
Коми отир понда ошыс — вежа лов. Ош нимӧн шуисӧ и коми отирлісь медыджыт геройӧс: Кудым Ош.
Кӧин

Кӧин нето руд кӧин нето миян кӧин () — вӧй пода.
Классификация сьӧрті пырӧ нимӧтчиссез классӧ, лёквиррез чукӧрӧ, пон котырӧ, кӧин увтырӧ. 
Лысиныс овлӧ кузянас 160 см-ӧдз (ӧтлаын бӧжнас), сивилёнви вылынаыс 90 сантиметраӧдз. Кӧиныс овлӧ 62 кг сьӧкыта.
Вӧркань

Вӧркань нето миян вӧркань () — вӧй пода.
Классификация сьӧрті пырӧ нимӧтчиссез классӧ, лёквиррез чукӧрӧ, кань котырӧ, вӧрканнез увтырӧ. 
Лысиныс овлӧ кузянас 80—130 см, сивилёнви вылынаыс 70 сантиметраӧдз. Айпӧввез овлӧны 18—30 кг сьӧкытаӧсь, иньпӧввез лэбтӧны унажыксӧ 18 кг гӧгӧр.
Тулан

Тулан нето миян тулан () — вӧй пода. Олӧ Европаын да Рытвыв Азияын йӧзтӧм местаэзынжык.
Классификация сьӧрті пырӧ нимӧтчиссез классӧ, лёквиррез чукӧрӧ, тулан котырӧ, тулан увтырӧ. 
Лысиныс овлӧ кузянас 45—58 см (бӧжыс эшӧ 16—28 см). Лэбтӧ туланыс 0,8—1,8 кг. Айпӧввез унажыксӧ 30%-ӧн сьӧкытжыкӧсь иньпӧввезся.
Ним.
Мукӧд коми диалекттэзын тулансӧ шуӧны сідзжӧ туан. Удмурттэз нимтӧны сійӧ сёр.
Чужмӧр

Чужмӧр () — дона кучишока вӧй пода.
Классификация сьӧрті пырӧ нимӧтчиссез классӧ, лёквиррез чукӧрӧ, тулан котырӧ, учкись увтырӧ. 
Лысиныс 17—38 см кузя (сыись бӧжыс 35 %: 6—12 см), иньпӧввез овлӧны кыкись учӧтжыкӧсь айпӧввезся. Чужмӧрыс 70—260 г сьӧкыта.
Ним.
Чужмӧрсӧ мукӧд коми диалекттэзын шуӧны сьӧдбӧж нето бӧжа. Удмурт кылын сідзжӧ: сьӧдбыж нето ӵӧжмер.
Учкись

Учкись () — вӧй пода. Олӧ невна не быдӧс континенттэзын.
Классификация сьӧрті пырӧ нимӧтчиссез классӧ, лёквиррез чукӧрӧ, тулан котырӧ, учкись увтырӧ. 
Лёквиррез коласын учкисьыс — медпоснит звирок. Лысиныс овлӧ кузянас 11,4—21,6 см (быдкодь пӧлӧссэзлӧн). Лэбтӧ учкисьыс 40—100 г. Айпӧввез неӧткодьӧсь иньпӧввезкӧт токӧ ыджанас.
Учкисьыс бура радейтӧ шыравны.
Ним.
Мукӧд коми диалекттэзын учкисьсӧ шуӧны сідзжӧ ычи-кычи, укучик нето рочӧнжык ласича. Удмурттэз нимтӧны сійӧ юрмег нето ятчи.
Вурд

Вурд нето миян вурд () — вӧй пода. Олӧ Евразияын да Ойвыв Африкаын. Радейтӧ уявны.
Классификация сьӧрті пырӧ нимӧтчиссез классӧ, лёквиррез чукӧрӧ, тулан котырӧ, вурд увтырӧ. 
Лысиныс овлӧ кузянас 55—95 см (бӧжыс 26—55 см). Лэбтӧ вурдыс 6—10 кг. 
Ним.
Мукӧд коми диалекттэзын вурдсӧ шуӧны сідзжӧ чув. Удмурттэз нимтӧны сійӧ вад.
Лана

Лана () — вӧй пода. Олӧ ойвыв паськытаэзын.
Классификация сьӧрті пырӧ нимӧтчиссез классӧ, лёквиррез чукӧрӧ, тулан котырӧ, лана увтырӧ. Этія увтырын токӧ ӧтік вид и эм — лана, кӧдалӧн кык пӧлӧс: Gulo gulo gulo (Евразияын) и Gulo gulo luscus (Ойвыв Америкаын)
Аслас котырын ланаыс ыжда сьӧрті сетчӧ токӧ каланлӧ. Лысиныс овлӧ кузянас 70—86 см (бӧжыс 18—23 см). Лэбтӧ 9—18 кг. 
Мыгӧрнас ланаыс вачкисьӧ ош вылӧ.
Ним.
Мукӧд коми диалекттэзын ланасӧ шуӧны сідзжӧ латшӧг, сан нето парья, Иньва ладорын — вана. Удмурттэз нимтӧны сійӧ лусьтыро сёр, лопчи нето лакша.
Виззяорда

Виззяорда нето миян виззяорда () — вӧй пода. Олӧ Евразияись тайгаын.
Классификация сьӧрті пырӧ нимӧтчиссез классӧ, йириссез чукӧрӧ, ур котырӧ, виззяорда увтырӧ. 
Лысиныс овлӧ кузянас 12—17 см (бӧжыс 7—12 см). Лэбтӧ виззяордаыс 80—111 г. 
Ним.
Мукӧд коми диалекттэзын этійӧ звироксӧ шуӧны сідзжӧ визяорда, орда. Удмурттэз нимтӧны сійӧ урдо, кучырмо нето колёко.
Анча

Анча нето миян анча () — дона кучишока вӧй пода. Олӧ Асыввыв Европаын да Рытвыв Азияын, юэз дорын. Сёйӧ чери, лягушаэз да раккезӧс.
Классификация сьӧрті пырӧ нимӧтчиссез классӧ, лёквиррез чукӧрӧ, тулан котырӧ, учкись увтырӧ. 
Чуннез коласын анчалӧн уялан .
Ӧння кадӧ миян анчаыс йывмӧ ни. Сы туйӧ пондіс овны "америкаись анча" нето чуша.
Ним.
Мукӧд коми диалекттэзын анчасӧ шуӧны сідзжӧ дзор нето чуш. Удмурттэз нимтӧны сійӧ чайы нето чашкы.
Чуша

Чуша нето америкаись анча () — дона кучишока вӧй пода. Перво олӧма Ойвыв Америкаын, а ХХ векӧ, сійӧ овмӧтӧмась и Евразияын, кытӧн сія пондіс бура йывны.
Классификация сьӧрті чушаыс пырӧ нимӧтчиссез классӧ, лёквиррез чукӧрӧ, тулан котырӧ, чуша увтырӧ. Одзжык сійӧ лыддьӧмась миян анчалӧ медматісь родняӧн, но виль туялӧммез сьӧрті, америкаись анчаыс вӧлӧма матынжык тулан увтыр дынӧ, а миянісьыс — колоноккез дынӧ. 
Мыгӧрнас чушаыс миян анча кодь жӧ, токӧ невна ыджытжык (лысьӧрыс — 50 см кузяӧдз, сьӧкытаыс — 2 кг-ӧдз, бӧжыс 25 см кузяӧдз). Чуннез коласын уялан ыс чушаыслӧн абужык зораммӧм. Кучишоккез кыкнан анчаыслӧн ӧткодь рӧмаӧсь, но чушаыслӧн гӧныс чочкомвидзӧ токӧ улісь тырп (чуш) вылас, а вылісьыс — юрвыв гӧн рӧма.
Америкаын чушасӧ кучишокыс понда быдтӧны и фермаэзын. Медыджыт фирмаэз: American Legend Cooperative да NAFA.
Кабарга

Кабарга () — вӧй пода. Олӧ Сибирын да Асыввыв Азияын.
Классификация сьӧрті пырӧ нимӧтчиссез классӧ, вожьясянгыжаэз чукӧрӧ, кабарга котырӧ, кабарга увтырӧ. Кабаргаэс 4-6 пӧлӧс.
Лысиныс овлӧ кузянас 1 м (бӧжыс 4—6 см), вылынаыс сивилёнысви 70 см. Массаыс 11—18 кг. 
Бӧрись коккез кабардаыслӧн кузьӧлӧсь, сійон, чеччас кӧ, каджыс 5—10 сантиметраӧн вылынжык сивилёнысся. Бӧжыс дженыт. Сюррез абуӧсь. Айпӧввезлӧн кузь пиньӧла ковпиннез, кӧдна чурвидзӧны вылісь тырп увтісь 7—9 см. Нійӧн айпӧввез тышкасьӧны ӧтамӧдныскӧт. Айпӧввеслӧн жӧ эм и кынӧм вылас нерӧд, кытісь петӧ муксус. 
Вуруныс кабаргаыслӧн кузь да сук, но чегласяна. Рӧмыс пемытгӧрд нето мурӧма. Пияннэслӧн боккезас да мыш выланыс казалан нежык тӧдчана югытруд пятнаэз. 
Ним.
Латынь нимыс аркмӧ важ эллин " μόσχος" 'мускус' шуансянь, сідзкӧ "Moschiferus" лоӧ мускусновйись.
Баля

Баля () — горт пода. Мевйӧтӧм мортӧн уна сюрсво одзті.
Классификация сьӧрті пырӧ нимӧтчиссез классӧ, вожьясянгыжаэз чукӧрӧ, кыксюраэз котырӧ, ыж увтырӧ. 
Мортыс босьтӧ балялісь вурун, йӧв (брынза) начкывлӧ сійӧ яй понда да кучикись керӧ ыжку. Баляыс — медодзза нимӧтчись, кӧдӧ клонируйтісӧ. 
Балянас унажыксӧ шуӧны иньпӧв баляӧс. Айпӧвсӧ нимтӧны меж, нето рочӧнжык баля баран.
Коми Ойвылас балясӧ шуӧны ыж.
Баляэзӧс вӧдитӧны мушар пасьта, медзіля Китайын, Австралияын, Ыджыт Бритмуын да Виль Зеландын.
Ыж увтыр

Ыж увтыр () — вожьясянгыжаэз чукӧрись кыксюраэз ("Caprinae") котырись пода увтыр. ӧтлаӧтӧ вит вид.
Кӧза

Кӧза нето горт кӧза () — горт пода. Мортыс мевйӧтӧма кӧзаӧс ӧкмыс сюрсво одзті Матісь Асыввылын. 
Классификация сьӧрті пырӧ нимӧтчиссез классӧ, вожьясянгыжаэз чукӧрӧ, кыксюраэз котырӧ, керӧс кӧза увтырӧ. 
Горт кӧзаыс аркмӧма безоар кӧзаись, кӧда олӧ паськыт муэзын Эгеида саридзись эллин діэзсянь Пакистанӧдз, сідзкӧ эшӧ Тюркияын, Иракын да Иранын.
Унажык кӧзаэз тошаӧсь. Вывтырыс вевтьӧма гонӧн, веськыт вурунӧн. Масьыс овлӧ быдкодь: бель чочкомсянь сьӧдӧдз. Сюррез діннэзӧт боксяняныс топӧтӧмӧсь, бӧрланьӧ пинтӧвтӧмӧсь да одзас поперег серӧтӧмась валиккезӧн. 
Кӧзаись морт босьтӧ яй, йӧв, гӧн, вурун да кучик. 
Геральдикаын.
Америкаись Ӧтлаасьӧм Штаттэз

Америкаись Ӧтлаасьӧм Штаттэз, дженыта АӦШ (, ) — ыджыт канму Ойвыв Америкаын. Мушар вылас супервын. 
АÖШ-ыслöн под мувывторыс куйлö Лöнь океансянь рытвылын да Атлантика океанöдз асыввылын. Ойвылас сія межаасьö Канадакöт, лунвылас Мексикакöт. Торйын куйлö Аляска Америка — континент ойвыв-асыввыв помын да Гавайи — діэз вылын Лöнь океанын. Быдсöн штаттэз 50-а. 
Канкарыс Вашингтон, сулалö асыввыв вадöрын.
Кöмри кыв

Кӧмри кыв (кӧмр. "Cymraeg") — этӧ Кӧмри муын (Уэльсын) кельт кыв.
Керновись кыв

Керновись кыв (керн. "Kernowek") — этӧ Кернов кӧджын кельт кыв.
Брезон кыв

Брезон кыв либö брезісь кыв (бреж. "brezhoneg") — этӧ Брез кӧджын кельт кыв.
Белоёв (Кудымкар район)

Белоёв — Перем ладорись Коми кытшын, Кудымкар районас посад. Белоёв посадмулӧн шӧрин.
Ним йылісь.
Посадыс сідз шусьö натьтö медодзза олісь сьöрті, кöдалöн нимыс вöлі Белой.
География.
Белоёв посад сулалö Кудымкарсянь ойвылö 20 км ылынаын, Метшкöр ю дорын.
Туйез.
Белоёвын öні лыддьöны 34 да кык туйколас :
История.
Роччез первуись казьтылöны этійö оланінсö 1645' воын ("деревня Верх речки Мечкора"). Посаднас Белоёв лоис 1868 годö, кöр граф А. С. Строганов да татісь отир сьöм вылö вептöмась пуовöй вичку (Васий вичку). 1930' воын лöсьöтісö колхоз «Большевик», кöдö 1951' март коста, кынымкö артеллез öтлаöтікö, шуисö В.И.Ленин нимöн, а 1960' мартсянь сія шусьö «Красное знамя». 1930'-1940' воэзö посадын вöлі випичкан завод (кöда сёрöнжык лоис випичкан заводыслöн юкöт). 1941' восянь Белоёвын уджаліс райпромкомбинат, сэсся сыись аркмис кирпич керан завод (пöдналöм 1997' воын). 1950' годсянь 1958' годöдз посадын видзисö МТС. 
1941' январ 13' лунсянь 1959' нояб 4' лунöдз Белоёв посадын вöлі Коми кытшись Белоёв районлöн шöрин. 
Веськöтлан.
Öні Белоёвын лöсьöтöмась Белоёв посадмулісь шöрин. 
Отир.
2010 во пондöтчикö посадын олöсась 1511 морт. Оліссезлöн лыдыс вежсьöма воэз сьöрна то кыдз:
Минин Иван Алексеевич

Минин Иван Алексеевич (1926–1990) – коми гижись. Лöсьöтліс и проза, и кывбуррез. Гижис перем комиöн да рочöн. Авторыс перем коми литературалöн куимöт гыись.
Олантуй.
И. А. Минин чужис 1926' январ 3' лунö Кöчладор районісь Кышкамыс грездын. Война одзын помаліс школаись кыкьямыс класс, 1955' годö – томпöлöс понда Кудымкарись рытся школа, а 1960' годö медвылісь партшкола Перемын.
1943'–1951' воэзö кысъяліс Совет Армияын. Сыбöрын уджаліс Коми кытш газетаын, кытшись радиоын юралісь редакторöн, редактораліс Перем коми небöг лэдзанын.
Куліс Иван Алексеевич 1990' январ 10' лунö.
Карьера.
КПСС-ö пырис 1953' годö, СССР-ись гижись котырö 1958' годö.
В.И.Ленин чужöмсянь 100 во кежö сылö сетöмась медаль «Доблестнöй труд понда». Сёрöнжык сія лоис лауреатöн А.Гайдар нима областнöй литературнöй премияöн.
Гижöм.
И. А. Минин кутчис гижны эшö пондöтчан школаын, медодзза кывбуррез печатайтöмась «Колхозник» да «Ленин туй вылöт» газетаэзын. Гижис сія быдкодь темаэз вылö: коми му, отирлöн олан, удж да челядь йылісь. Унажык кывбуррес сылöн сюжетаöсь. А лирика геройыс олiсь морт, кöда пельпон вылöт мунiс быдкодь удж, кöда солдат чинын подöн мунiс джын Европа. Öння олöм йылiсь думайтiкö, поэт пыр видзö тöдвылас историясö, отир мывкыдлiсь вужжесö. Кыдз и мöдiк коми поэттэс, И. Минин радöн сьылöтö чужан мусö, Пармасö, асмознас рисуйтö тöв и гожум. Ыджыт места перем коми поэзияын босьтöны Мининлöн поэмаэз: «Сiдз висьталiс Ленин», «Рыт и асыв», «Миян ладорын», «Пöрись морт».
И. А. Минин прозаын пыр эм лэчыт конфликт. Сія часто паныт сувтöтö бурсö да умöльсö. Медодзза проза öктöтыс не просто сiдз шуöма «Оча морос». И. А. Минин жанрын пондöтчö исследуйтны современниклiсь олансö, мывкыдсö, олантуйсö, мыччалö, кыдз деревняись петöм или деревняын олiсь морт оз вермы кын сьöлöмöн видзöтны мöдiк морт вылö, то сiя ошкöмöн баитö сосед йылiсь, то сералöмöн висьтавлö сылöн тырмытöм торрез йылiсь. 
Небöггез.
Быдсöн И. А. Мининлöн петіс 26 небöг комиöн да рочöн.
Ӧнтипинчи (Юсьва район)

Ӧнтипинчи — Перем ладорись Коми кытшын, Юсьва районісь Карпов посадмуас коми посад.
Ӧнтипинчиыс сулалӧ Ойвыв Ык ю дорын, Юсьва посадсянь ойвыв-асыввылӧ 21 км ылынаын.
Ним йылісь.
Грездыс шусьö медодзза олісь сьöрті, кöда вöлі натьтö Öнтип нима. Сы пияннэз лоисö Ӧнтипинчи. Рочöнжык посадыс шусьö Антипина, сійöн "Антипинскöй сельсовет", "антипинскöй школа" да с.о. 
Ордча грезддэз.
Ӧнтипинчиыс меститчӧм Иньва ю дорсянь ойвылас, ыджыт туйвежын: таті мунöнын туйез Юсьвасянь Дöйöглань да Кудымкарсянь Пожваöдз. 
Асыввылын Ӧнтипинчисянь Дöйöг ю дорын сулалӧ Петбор грезд, лунвыв-асыввылын — Логинов. Ойвыв-асыввылын, туй кузя кö мунны петö Тарабай, сы сайын Дöйöг, ойвылас — Новосёв, ойвыв-рытвылын нёль километра ылынаын — Петыковчи да Митровчи, асыввылас, Иньва ю дорын, — Мурмöс, лунвыв-рытвылас туй кузя локтан Габовöдз.
Посадын туйез.
Посадын 10 туй:
Отир.
Посадын оліссез сідзжӧ шусьӧны öнтипинчи. 2009 во пондӧтчан кежö татӧн олӧмась 372 морт, кӧдна видзисӧ 123 горт. 1970 отирыс вöлі 539-а. 
Веськӧтлан.
Ӧні Ӧнтипинчиыс пырӧ Карпов посадмуӧ. 2006 годӧдз татöн вӧлі торья Антипинскöй сельсовет. 
Кӧзяйство.
Совет кадсянь колхоз «Родина», юралісьыс Боталова Любовь Ивановна. Уджалöны 140 гöгöр морт. Вöдитöны гырись сюра пода.
Дӧйӧг (Юсьва район)

Дöйöг (мукöдыс шуöны Дöег) — Перем ладорись Коми кытшын, Юсьва районісь Карпов посадмуас коми-роч посад.
Дöйöгыс сулалӧ Дöйöг ю дорын, Юсьва посадсянь ойвыв-асыввылӧ 28 км ылынаын.
Ордча грезддэз.
Дöйöгсянь неылын сулалöны: ойвылас Воронов, ойвыв-асыввылас Оноков грезд, лунвылас — Якушев да Петбор. Лунвыв-рытвылас, туй кузя кö мунны, петö Тарабай. 
Посадын туйез.
Посадын 5 туй:
Отир.
Посадын оліссез шусьӧны дöйöговчи. 2009' во пондӧтчан кежö татӧн олӧмась 308 морт, кӧдна видзисӧ 85 горт. 1970' годö отирыс вöлісö 237-а. Дöйöговчиыс öддьöн рочсялöны. Пöрисьжык отир баитöны комиöн улісь иньва диалект вылын, томмезöс велöтöны сёрнитны лыддьöтан сьöрті. Унажык отирыс гишшöны Мальцев, эмöсь Семушеввез, ...).
Веськӧтлан.
Ӧні Дöйöгыс пырӧ Карпов посадмуӧ. 2006 годӧдз татöн вӧлі торья Дöйöговскöй сельсовет. 
Кӧзяйство.
Советскöй кадсянь уджалö колхоз «Дружба», юралісьыс Мальцева Тамара Николаевна. Быдтöны гырись пода, вузалöны яй да йöв.
Ордча ландшафттэз.
1970' воэзö А.С.Гантман кипод увтын коми-роч отделеннёись студенттэз öктöмась озыр материал микротопонимика сьöрті. Сідз миянöдз локтіс информация Дöйöг ладорись ландшафттэз йылісь, кöдналісь ниммесö талуння отир вунöтöмась ни.
Шулак (Юсьва район)

Шулак — Перем ладорись Коми кытшын, Юсьва районісь Карпов посадмуас неыджыт коми грезд (деревня). Шулак сулалӧ Дöйöг дорын, Юсьва посадсянь 40 км ылынаын.
Ордча грезддэз.
Мурмӧсыс сулалӧ сьöд вöр шöрын. Туй кузя позьö локны токö Пикан, а сы пырйöт Дöйöгö. Асыввылас Шулакыссянь Шлан Шлян, но ны коласын туй абу. 
Отир.
2009 во пондӧтчан кежо Шулакын олӧмась 2 морт, кӧдна видзисӧ 2 горт. А 1970 годö татöн олöмась 70 морт.
Тарабай (Юсьва район)

Юсьва районын эм кык Тарабай:
Петбор (Юсьва район)

Петбор — Перем ладорись Коми кытшын, Юсьва районас грезд (деревня). Грездыс сулалӧ Дöйöг ю дорын. 
Петборыс пырӧ Карпов посадмуӧ.
Ордча грезддэз.
Ойвылас Петборыскöт топ сулалö Якушев, кöдö мукöдыс лыддьöны Петбор торöн. Кайны кö Дӧйӧг ю кузя, петö Дöйöг посад, лэдзчыны кö, Логинов грезд. Рытвылын медматын грезд Петборыссянь Тарабай, но веськыт туй сэтчö абу.
История.
Одзжык Петбор пырис Дöйöг сельсоветö.
Оліссез.
Олöны Петборас 28 морт (2009 г.), видзöны 12 горт. Кöть 1970 во оліссез вöлöмась 80-а.
Тарабай (Юсьва район, Дӧйӧг ладорын)

"Юсьва районын эм и мöд Тарабай!"
Тарабай — Перем ладорись Коми кытшын, Юсьва районас грезд (деревня). Грездыс сулалӧ джын туй вылас Öнтипинчисянь Дöйöгö.
Тарабайыс пырӧ Карпов посадмуӧ.
Öні грездын олö 1 морт, кöть 1970 во татöн лыддьöмась 50 олісьöс.
Ыджыт Сидӧр (Кудымкар район)

Ыджыт Сидöр — Перем ладорись Коми кытшын, Кудымкар районісь Белоёв посадмуын грезд (деревня). 
Туйез.
Ыджыт Сидöрын öні лыддьöны квать :
Учӧт Сидӧр (Кудымкар район)

Учöт Сидöр — Перем ладорись Коми кытшын, Кудымкар районісь Белоёв посадмуын грезд (деревня).
Пиктовка (Кудымкар район)

Пиктовка — Перем ладорись Коми кытшын, Кудымкар районісь Белоёв посадмуын грезд (деревня). 
Туйез.
Пиктовка грездын öні лыддьöны куим :
Важ Пашня (Кудымкар район)

Важ Пашня — Перем ладорись Коми кытшын, Кудымкар районісь Белоёв посадмуын грезд (деревня).
Васюк (Кудымкар район, Куваланьын)

Васюк — Перем ладорись Коми кытшын, Кудымкар районісь Белоёв посадмуын грезд (деревня).
Тебень (Кудымкар район)

Тебе́нь — Перем ладорись Коми кытшын, Кудымкар районісь Белоёв посадмуын грезд (деревня). 
Туйез.
Тебень грездын öні лыддьöны куим да кык туйколас :
Карп Васька (Кудымкар район)

Карп Васька — Перем ладорись Коми кытшын, Кудымкар районісь Белоёв посадмуын грезд (деревня).
Мавак (Кудымкар район)

Мавак — Перем ладорись Коми кытшын, Кудымкар районісь Белоёв посадмуын грезд (деревня).
Типруш (Кудымкар район)

Типру́ш — Перем ладорись Коми кытшын, Кудымкар районісь Белоёв посадмуын грезд (деревня).
Силин (вежӧртассэз)

Эта нимöн эмöсь:
Мить (Кудымкар район)

Мить — Перем ладорись Коми кытшын, Кудымкар районісь Белоёв посадмуын грезд (деревня).
Йӧвсин (Кудымкар район)

Йӧвсин — Перем ладорись Коми кытшын, Кудымкар районісь Белоёв посадмуын грезд (деревня).
Перша (Кудымкар район)

Пе́рша — Перем ладорись Коми кытшын, Кудымкар районісь Белоёв посадмуын грезд (деревня).
Метшкӧр (Кудымкар район)

Метшкӧр — Перем ладорись Коми кытшын, Кудымкар районісь Белоёв посадмуын грезд (деревня).
Минядын (Кудымкар район)

Минядын — Перем ладорись Коми кытшын, Кудымкар районісь Белоёв посадмуын грезд (деревня).
Курдюк (Кудымкар район)

Курдюк — Перем ладорись Коми кытшын, Кудымкар районісь Белоёв посадмуын грезд (деревня).
Мошов (Кудымкар район)

Мошов — Перем ладорись Коми кытшын, Кудымкар районісь Белоёв посадмуын грезд (деревня). 
Туйез.
Мошов грездын öні лыддьöны вит :
Заполлё (вежӧртассэз)

Эта нимöн эмöсь:
Йӧгич (Кудымкар район)

Йӧгич — Перем ладорись Коми кытшын, Кудымкар районісь Белоёв посадмуын грезд (деревня).
Шорйыв (Кудымкар район)

Шорйыв — Перем ладорись Коми кытшын, Кудымкар районісь Белоёв посадмуын грезд (деревня).
Вась Пальник (Кудымкар район)

Вась Пальник — Перем ладорись Коми кытшын, Кудымкар районісь Белоёв посадмуын грезд (деревня).
Саранин (Кудымкар район)

Саранин — Перем ладорись Коми кытшын, Кудымкар районісь Белоёв посадмуын грезд (деревня).
Пруддор (Кудымкар район)

Пруддор — Перем ладорись Коми кытшын, Кудымкар районісь Белоёв посадмуын грезд (деревня). 
Туйез.
Пруддор грездын öні лыддьöны куим :
Сеня (вежӧртассэз)

Эта нимöн эмöсь:
Виль Чигас (Кудымкар район)

Виль Чигас — Перем ладорись Коми кытшын, Кудымкар районісь Белоёв посадмуын грезд (деревня).
Важ Чигас (Кудымкар район)

Важ Чигас — Перем ладорись Коми кытшын, Кудымкар районісь Белоёв посадмуын грезд (деревня).